Diari Oficial de la Generalitat Valenciana


Sumari del DOGV 9776, del 29-01-2024 (2024/714)

RESOLUCIÓ de 26 de gener de 2024, de la consellera d'Hisenda, Economia i Administració Pública, per la qual es nomena personal funcionari en pràctiques del cos superior d'administració general A1-01, a les persones que han aprovat el primer examen de la convocatòria 1/23, procés selectiu 1, corresponent a l'oferta d'ocupació pública de 2023 per a personal de l'Administració de la Generalitat.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9776

Data del DOGV
:   29-01-2024

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2024/714


Data del document
:   26-01-2024

Organisme emissor
:   Conselleria d'Hisenda, Economia i Administració Pública

Tipus de document
:   Resolució

Anàlisi jurídica

 Descriptors 

:   * Conselleria de Hacienda, Economía y Administración Pública
    * Conselleria d'Hisenda, Economia i Administració Pública

RESOLUCIÓ de 26 de gener de 2024, de la consellera d'Hisenda, Economia i Administració Pública, per la qual es nomena personal funcionari en pràctiques del cos superior d'administració general A1-01, a les persones que han aprovat el primer examen de la convocatòria 1/23, procés selectiu 1, corresponent a l'oferta d'ocupació pública de 2023 per a personal de l'Administració de la Generalitat. [2024/714]  
  
  
Vista l'Orde 34/2023, de 22 de juny, de la Conselleria de Justícia, Interior i Administració Pública, per la qual es convoquen proves selectives d'accés al cos superior d'administració general de l'Administració de la Generalitat, A1-01, cos general, convocatòria 1/23, torn lliure general, persones amb diversitat funcional i malaltia mental, pel sistema d'oposició, corresponents a l'oferta d'ocupació pública de 2023 per a personal de l'Administració de la Generalitat (DOGV 9628 / 29.06.2023).  
Per l'acord de l'òrgan tècnic de selecció de data 12 de gener de 2024, es publica la relació de persones aspirants que han superat el primer exercici (annex I), així com la relació de persones aspirants que accedixen al curs selectiu del procés selectiu 1, per orde de nota (annex II).  
Vist l'acord de l'òrgan tècnic de selecció de data 25 de gener de 2024, pel qual s'accepta la renúncia de Sonsoles Segur Juárez, i s'acorda incloure Ester Bort Gaya en la relació de persones que han superat el primer exercici de les proves selectives d'accés al cos superior d'administració general A1-01, i accedixen a la realització del curs selectiu, és procedent nomenar Ester Bort Gaya com a personal funcionari en pràctiques.  
La base setena de l'esmentada ordre determina que les persones aspirants admeses al curs selectiu seran nomenades per l'òrgan convocant funcionaris i funcionàries en pràctiques durant el temps que estiguen en el curs, i amb determinació de la data en què començarà a fer efecte este nomenament.   
L'article 91 de la Llei 4/2021, de 16 d'abril, de la funció pública valenciana, establix les retribucions que percebrà el personal funcionari nomenat en pràctiques.  
Per tot això, segons l'acord de l'òrgan tècnic de selecció i fent ús de la competència establida en l'article 8.1.o) de la Llei 4/2021, de 16 d'abril, de la funció pública valenciana, resolc:  
  
Primer. Nomenament   
Nomenar personal funcionari en pràctiques del cos superior d'administració A1-01 les persones aspirants que s'indiquen en l'annex de la present resolució, ordenades en funció de la puntuació obtinguda en el primer exercici de la fase d'oposició.   
  
Segon. Duració i efectes   
La duració del present nomenament de personal funcionari en pràctiques serà de quatre mesos; els seus efectes s'iniciaran el dia 1 de febrer de 2024, data d'inici del curs selectiu.  
El caràcter selectiu del curs exigirà l'assistència a este, així com realitzar les activitats que s'encarreguen. A la finalització d'este i com a requisit per a poder qualificar el segon exercici del procés, s'haurà d'obtindre la declaració d'apte que emetrà l'OTS sobre la base de l'informe del tutor o de la tutora de les persones aspirants, que serà designat o designada per la Direcció General de Funció Pública.  
   
  
Contra la present resolució, que posa fi a la via administrativa, les persones interessades podran interposar un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptats des de l'endemà de la publicació. Així mateix, amb caràcter potestatiu, es podrà interposar un recurs de reposició, en el termini d'un mes des de l'endemà de la publicació, davant del mateix òrgan que ha dictat la resolució. Tot això, de conformitat amb el que s'establix en els articles 112, 114, 115, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 10, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que les persones interessades puguen exercir, si és el cas, qualsevol altre que estimen procedent.   
  
València, 26 de gener de 2024.- La consellera d'Hisenda, Economia i Administració Pública: Ruth María Merino Peña.